Document ID: 32008D0557

KOMISIJAS LĒMUMS
(2008. gada 27. jūnijs)
par Kopienas finansiālo atbalstu ārkārtas pasākumiem putnu gripas apkarošanai Polijā 2007. gadā
(izziņots ar dokumenta numuru K(2008) 3047)
(Autentisks ir tikai teksts poļu valodā)
(2008/557/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1) un jo īpaši tā 3. panta 3. punktu un 3.a panta 1. punktu,
tā kā:
(1)
Lēmumā 90/424/EEK ir noteiktas procedūras, kas reglamentē Kopienas finansiālo atbalstu īpašiem veterināriem pasākumiem, tostarp ārkārtas pasākumiem. Saskaņā ar minētā lēmuma 3.a pantu dalībvalstis var saņemt finansiālo atbalstu par izmaksām saistībā ar konkrētiem pasākumiem putnu gripas izskaušanai.
(2)
Lēmuma 90/424/EEK 3.a panta 3. punktā paredzēti noteikumi par dalībvalstu izmaksu procentuālo daļu, ko var segt ar Kopienas finansiālo atbalstu.
(3)
Polijā 2007. gadā ir konstatēti putnu gripas uzliesmojumi. Šī slimība nopietni apdraud Kopienas ganāmpulkus. Atbilstīgi Lēmuma 90/424/EEK 3.a panta 2. punktam Polija veica pasākumus minēto uzliesmojumu apkarošanai.
(4)
Polija ir pilnībā izpildījusi Lēmuma 90/424/EEK 3. panta 3. punktā un 3.a panta 2. punktā un Komisijas Regulas (EK) Nr. 349/2005 (2) 6. pantā paredzētos tehniskos un administratīvos pienākumus.
(5)
Polija 2008. gada 4. februārī un 2008. gada 13. martā iesniedza Komisijai informāciju par izmaksām un ir turpinājusi sniegt visu vajadzīgo informāciju par kompensāciju izmaksām un darbības izdevumiem.
(6)
Uz putnu gripu vairs neattiecas Regula (EK) Nr. 349/2005 pēc Lēmuma 90/424/EEK grozījumiem, kas izdarīti ar Padomes Lēmumu 2006/53/EK (3). Tādēļ šajā lēmumā skaidri jānosaka, ka finansiālo atbalstu Polijai piešķir ar nosacījumu, ka ir ievēroti daži noteikumi, kas izklāstīti minētajā regulā.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Kopienas finansiālais atbalsts Polijai
1. Polijai var piešķirt Kopienas finansiālo atbalstu par tām izmaksām, kas minētajai dalībvalstij radušās, veicot Lēmuma 90/424/EEK 3.a panta 2. punktā paredzētos pasākumus putnu gripas apkarošanai 2007. gadā.
2. Šajā lēmumā Regulas (EK) Nr. 349/2005 2. līdz 5. pantu, 7. un 8. pantu, 9. panta 2., 3. un 4. punktu un 10. pantu piemēro mutatis mutandis.
2. pants
Maksāšanas kārtība
Sākotnējo maksājumu EUR 845 000,00 apmērā izmaksā kā daļu no 1. pantā paredzētā Kopienas finansiālā atbalsta.
3. pants
Adresāts
Lēmums ir adresēts Polijas Republikai.
Briselē, 2008. gada 27. jūnijā

Labels: 19
5
20
0
6
18
15